rlitschk/wikidir huggingface dataset:
De Grundschool Karkwals is en Grundschool in de Straat An’t Oosterfeld 9 in dat Dörp Karkwals. Dreger is de Samtgemeen Bootel. Na de School gaht de Kinner ut de Öörd Fedderlohmöhlen, Hassel, Karkwals, Rahnhorst, Riekenbossel, Op’n Sand, Süderwals, Westerwals un Wittenmoor. opstunns: Barbara Intemann Websteed von de Grundschool (hoochdüütsch) Koordinaten:53° 1′ N, 9° 24′ O
Tennō (japaansch: 天皇 „Himmlischer Herrscher“) oder Tenno is en japaansch Herrscher- un Adelstitel, de in’t Düütsche faken mit „Kaiser“ översett wurrd, as ok in en loseren Gebruuk ok de Beteeknung för dat dynastisch Geslecht, dat in Japan dissen Titel dragen hett. To Tiet is Naruhito ünner de Regeerensdevise de amteeren 126. Tennō. Seet vun den Kaiser un de kaiserlich Familie is de Kōkyo in dat Zentrum vun Tokio.
Disse Artikel umfaat en Uplistung vun all Tennō vun Japan. Strengnommen sünd de „himmlischen Majestäten“ eerst af Kaiserin Jitō as sückser, d. h. Tennō (japaansch: 天皇}}) to beteeken, vörher sull vun de „Herrschern vun Wa“ spraaken wurrn. Ok disse Landsnaam wurr eerst Enn‘ vun dat 6. Johrhunnert in Nippon ännert. De Kaiser vun den Nordhoff weern deelwies mächtiger un to Leevtieden anerkannter as hör Tietgenossen vun den Südhoff, harrn aber nich de Throninsignien vun Japan in Besitt, weshalb se hüüd as nich legitime Tennō gellen. De letzt veer Tennō wurrn in Japan offiziell nah de Beteeknung vun hör Regeerenstiet betekent. De Regierungstiet vun den aktuellen Tennō, Akihito, is de Heisei-Ära. In Japan wurrd de amteeren Tennō sülvst aber meest weder mit sien Vörnaam, noch mit sien Ära-Naam betekent, sonnern as Tennō Heika (japaansch: 天皇陛下}}, „Kaiserliche Majestät“) tituleert. Beginnend af den 26. Kaiser Keitai. Shōwa (124.): 22.660 Daag (62 Johr) Meiji (122.): 16.604 Daag (45 Johr un 6 Maand) Kōkaku (119.): 13.641 Daag (37 Johr un veer Maand) Go-Tsuchimikado (103.): 13.211 Daag (36 Johr un 2 Maand) Go-Hanazono (102.): 13.133 Daag (35 Johr un 11 Maand) Chūkyō (85.): 78 Daag (2 Maand) Kōbun (39.): 226 Daag (7 Maand) Yōmei (31.): 596
En Parasit is en Organismus oder en Virus, de sik nehrt un vermehrt up Kosten vun en annern Organismus, wo he mit tohopenleven deit (sien Weert). De Schaden vun sien Gastherr is nich so groot, datt de dor an toschann geiht. Wenn dat doch passeert, warrt vun en Parasitoid snackt. De Fackrebeden, de sik mit Parasiten befaten doot, sünd Parasitologie, Mikrobiologie, Physiologie un Plantenphysiologie. En Parasit kann in den Gast-Organismus leven. Denn warrt vun en Endoparasiten snackt. Oder he kann buten, up dat Lief vun sien Gastherr leven, denn warrt vun Ektoparasiten snackt. Parasiten könnt groot oder lüttsch ween. Dat kann sik dor (vun groot na lütt) um Deerter oder Planten, Insekten, Swämme, Bakterien, Bakteriophagen, Prione un Jumpgene (Transopone) bi hanneln. In de engelsche Literatur warrt de Parasitismus as en Form vun Symbiose ankeken, ofschoonst dat Woort „Symbiose“ ok for Formen vun Tohopenleven bruukt weern kann, de nich up Kosten vun een vun de Partners gaht. Meist all Aarden vun Deerter hefft Parasiten. In allerhand Fäll hefft de Parasiten sik tosamen mit de Aart vun ehren Gastherrn entwickelt un gifft de dat ok bloß an düssen sunnerlichen Weert un anners nargens. Hen un wenn (u. a. bi en Reeg vun
Neemöhlen (hoochdüütsch Neumühlen) is en lütten Oort in de Gemeen Veern in’n Landkreis Veern, Neddersassen. Binnen de Gemeen Veern höört dat to de polietsche Oortschop Scharnhors. De Oort liggt op de Achem-Veerner Geest an’n Halsbeek, de later in de Aller münnt. De Dünen bi Neemöhlen sünd as Naturschuulrebeed schuult. De Naveröörd sünd Doomöhlen un Scharnhors in’n Noordoosten, Ulemöhlen un Hoost in’n Oosten, Schnuckenstall un Oosterkroog in’n Süüdoosten, Bössel in’n Süden, Veern in’n Süüdwesten, Halsmöhlen in’n Westen un Daulsen in’n Noordwesten. De Naam Neemöhlen kummt 1573 as Nyen Molen toeerst in de Oorkunnen vör. Noch fröher, 1254, kummt de Naam Parnhasle vör, de mit Neemöhlen identifizeert warrt. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort hett fröher tohoop mit Ulemöhlen een Gemeen billt, de ok woll Möhlenstreek nöömt worrn is. Disse Gemeen
De Kreefte(n) (Crustacea), ok Krebsen, sünd en Unnerstamm vun de Liddpoten. De Kreefte weert ok Kostendeerter nömmt, wat en nich dör’nanner smieten draff mit de Schillendeerter, de to de Weekdeerter tohören doot. De Kreefte sünd en Grupp Deerter, de sik, sunnerlich na de Grötte, bannig verschelen doot. Bi en Reeg vun Aarden is dat Lief man bloß en poor Milimeters lang, annere könnte ehre Knieper bi dree Meter ut’neenspannen. Echte Kreefte un Echte Krabben höört to de gröttsten Deerter in düssen Unnerstamm, de meisten Aarden sünd veel lüttjer. Lang nich all Kreefte hefft Kniepers un de meisten Kreefte höört gor nich to de Echten Kreefte to, as de Langust. Annersrum weert lüütjere Aarden Granaat nömmt, wieldes doch man bloß Aarden ut de Unnerornen Caridea to de diversen Aarden Granaat torekent weern dröövt. As Butenskelett vun de Kreefte deent en harten Panzer. Düsse Panzer vun de Kreefte besteiht ut Chitin mit en hogen Andeel Kalk dor in. Dör düt Mengsel kummt dat, datt de Panzer sik nich recken kann un de Kreefte mütt vundeswegen ehre „Huut uttrecken“, wenn se wassen wüllt. De Kreefte ehr Kopp mit siene twee Föhlspriete is faken tohopenwussen mit den Bostpanzer. Wat de Poten, Mundwarktüge, Kemen un
De Huututtreckers (Ecdysozoa) sünd en Böverstamm vun de Deerter, de in de Wetenschop „Ehrdermünner“ (Protostomia) nömmt weert. To de Huututtreckers höört de Liddpoten (Insekten, Keevklauendregers, Kreefte, Dusendfööt), Fadenwörmer un en poor lüttjere Stämme mit to. To’n eersten Mol beschreven wurrn sünd se in en Studie ut dat Johr 1997. En grote Unnersöken vun 2008 hett kloormaakt, datt de Huututtreckers worraftig as en taxonoomsche Grupp ankeken weern mutt. All Deerter, de to düsse Grupp tohöören doot, stimmt in en poor Kennteken in de Morphologie overeen un köönt beschreven weern, as Deerter, de ehr Exoskelett verleert (Huututtuusch). Dor kummt ok de wetenschoppliche Naam ecdysis vun her. Gruppen, de mehr oder minner overeenkaamt mit de Ecdysozoa sünd al ehrder beschreven wurrn dör Perrier 1897 un Seurat 1920. Dat gifft en lüttje Grupp Biologen, de wüllt de Huututtreckers as Gruppen nich gellen laten. Dat wichtigste Kennteken vun düsse Gruppen is ehre Butenhuut, de ut dree Lagen vun orgaanschen Material tohopenboot is un de uttrocken warrt, wenn dat Deert wasst. De Huut sitt fast as en Panzer un kann nich mitwassen. Vundeswegen mutt se afsmeten weern. De Deerter ut düsse Grupp hefft keen Beverhaare (Flagatella), wo se mit vorut kaamt. Se produzeert meist amöbenhaftig Sperma
Schnuckenstall (hoochdüütsch Schnuckenstall) is en lütten Oort in de Gemeen Veern in’n Landkreis Veern, Neddersassen. Binnen de Gemeen Veern höört dat to de polietsche Oortschop Scharnhors. De Oort liggt op de Achem-Veerner Geest. Dat Water ut dat Rebeed flütt in’n Süden över’n Lindhooper Graven na’n Gohbeek hen af un in’n Noorden över Steenbeek un Halsbeek na de Aller. De Naveröörd sünd Scharnhors in’n Noorden, Hoost un Deelsen in’n Noordoosten, Lindhoop un Kerklinneln in’n Oosten, Wetenmöhlen in’n Süüdoosten, Oosterkroog, Bössel un Veern in’n Süüdwesten un Ulemöhlen, Neemöhlen un Doomöhlen in’n Noordwesten. De Oort Schnuckenstall kummt 1683 toeerst in de Oorkunnen vör un is as Schaperee grünnt worrn. De Schaap sünd op de Heid ümto lopen. Den Besitter von’n Eggershoff in Kerklinneln, Hermann Cordes (1854–1915), hett ok de Schnuckenstall tohöört. Vörher harr he fiev annere Buurn, de de Hoff mit tohöört hett, affunnen. To’n Schnuckenstall hebbt to düsse Tied 125 Hektar Land tohöört. Düsse Heid hett Cordes opforsten laten. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Gemeen Scharnhors
Vör-Veern (hoochdüütsch Vor-Verden) weer en Vöroort von de Stadt Veern (vondaag höört dat Rebeed to de Gemeen Veern in’n Landkreis Veern, Neddersassen). Vör-Veern leeg op de Achem-Veerner Geest in’n Süden von Veern. De Oort hett vör 1852 to de Huusvaagdie Veern in dat Amt Veern tohöört un is bi de Verwaltungsreform an’n 1. Oktober 1852 in dat Königriek Hannover an de Stadt Veern fullen. Blots en lütten Deel von Vör-Veern is noch bestahn bleven un hett wieder to dat Amt Veern höört. Na 1885 weer dat in’n Kreis Veern. Later is ok düsse Rest von Vör-Veern an de Stadt Veern fullen. Vör-Veern weer evangeelsch-luthersch präägt un hett to dat Kaspel von de Andreas-Kark in Veern höört. Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 155 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 164 Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 174 Koordinaten:52° 55′ N, 9° 15′ O
Halsmöhlen is en Dörp in de Gemeen Veern in’n Landkreis Veern, Neddersassen. Binnen de Gemeen Veern höört de Oort to de polietsche Oortschop Daulsen. Vondaag is de Oort mit Daulsen tohoopwussen. De Oort liggt op de Achem-Veerner Geest direkt an’n Halsbeek. De Naveröörd sünd Daulsen in’n Noorden un Oosten, Neemöhlen in’n Oosten, Veern in’n Süden, Höltenwarder in’n Süüdwesten, de Holbmer Winkel in’n Westen un Eeßel in’n Noordwesten. Halsmöhlen bestünn fröher blots ut en enkelte Watermöhl an’n Halsbeek. Eerst in dat 19. Johrhunnert sünd dor en Reeg Hüüs boot worrn, dör de de Oort to en lütt Dörp wussen is, dat ok en egen Gemeen weer. In öllere Schriften warrt dor von snackt, dat Klaas Störtebeker in Halsmöhlen boren is. Dor gifft dat aver keen Nawies för. 1934 bet 1936 is ünner de Natschonalsozialisten bi Halsmöhlen de Sassenhain anleggt worrn, de an dat Bloodgericht von Veern denken laten schull. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Huusvaagdie Veern in dat
Veernermoor is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Kükenmoor. De Oort liggt in en Hoogmoor op de Achem-Veerner Geest. Delen von düt Moor in’n Oosten sünd as Naturschuulrebeed Veerner Moor schuult un in’n Noordwesten as Höhnermoor. Dat Water ut dat Rebeed warrt över Gravens in’n Süden na de Lehrde hen afföhrt un in’n Noorden na’n Gohbeek. De Naveröörd sünd Kükenmoor in’n Noorden, Lüttjen Heinz, Groten Heinz un Goldborn in’n Noordoosten, Idsen, Hamwie’e un Owe in’n Süüdoosten, Ihlden un Lehrn in’n Süden, Saasloh, Neernabargen un Armsen in’n Süüdwesten un Specken, Ramels un Neenföör in’n Noordwesten. De Veerner Bischop Christoph hett 1551 dat Rebeed von dat hüdige Dörp de Süderstadt Veern schenkt, dat se dor Törf to’n Böten graven kunnen. Leevt hett dor to de Tied noch nüms. Eerst in dat 18. Johrhunnert is dat Moor dröögleggt worrn un de eersten Hüüs sünd dor boot worrn. In’n Eersten Weltkrieg sünd twölv Soldaten ut Veernermoor fullen oder vermisst un in’n Tweten Weltkrieg söss. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810
De Cuxhavener Nachrichten sünd en Daagbladd, dat maandags bet sünnavends in de Stadt Cuxhoben un in Noordholt rutkummt. Rutgeven deit dat de Cuxhoben-Nedderelv Verlagssellschop mbH & Co KG, de Chefredaktör is Felix Weiper. De verköffte Oplaag leeg na IVW (Stand 1. Quartal 2017) bi 9857 Stück. De Verlag hett een Lokalredakschoon; de överregionalen Sieden warrt von de Redakschoonsgemeenschop Noordsee produzeert, de bi de Bremerhobener Nordsee-Zeitung sitt. De Verlag gifft blangen de Cuxhavener Nachrichten ok de Niederelbe-Zeitung mit Sitt in Oterndörp un de Wekenbläder Cuxhaven Kurier un Hadler Kurier rut. Druckt warrt de Cuxhavener Nachrichten in dat Druckzentrum Noordsee in Bremerhoben (an de Autobahnopfohrt Geestmünn). De Cuxhavener Nachrichten gaht op dree verscheden Bläder trügg: De Cuxhavener Allgemeine, de in’n Juli 1959 toeerst rutkeem, de Cuxhavener Zeitung, de in’n Oktober 1901 toeerst rutkeem, un de Cuxhavener Presse. An’n 1. Juli 1970 sünd de Cuxhavener Allgemeine un de Cuxhavener Zeitung dör Fusion tohoopgahn un hebbt denn Neue Cuxhavener Zeitung heten. Mit’n 30. April 1976 hett dat en twete Fusion mit de Cuxhavener Presse geven. Sietdem hett dat Bladd den Naam Cuxhavener Nachrichten. De Cuxhoben-Nedderelv Verlagssellschop mbH & Co KG is to’n Deel in Besitt von de SPD, de ehr Andelen an dat Bladd
Johann Anton Fischer (* üm 1743 in Heien; † 27. November 1817 in Oosterholt) weer en düütschen Verwaltungsbeamten. Fischer is üm 1743 as Söhn von Johann Carl Fischer boren. He hett sik an’n 15. Oktober 1762 för en Studium von de Juristeree an de Universität Göttingen inschreven. Na dat Studium is he 1765 Auditer bi dat Amt Niestadt worrn. Von dor is he 1767 na dat Amt Blumenau un 1768 na dat Amt Bremervöör wesselt. 1772 is he to’n Amtsschriever opstegen un keem in dat Amt Oosterholt. Dat is he bet 1789 bleven un denn Titulär-Amtmann worrn. Von 1791 bet 1805 weer he Amtmann in dat Amt Otterbarg un denn von 1805 bet to sien Dood 1817 in dat Amt Oosterholt. Fischer hett an’n 22. August 1776 in Hagen Sophie Antoinette Henriette Plumeyon (1751-1. Mai 1807; Dochter von Johann Heinrich Andreas Plumeyon) freet. De beiden hebbt acht Kinner hatt, ünner annern Julius Andreas Anton, Johanne Caroline (1779–6. November 1811), Dorothea un Johann Caspar Peter. He liggt in Oosterholt begraven. Kurze Lebensbeschreibung des Moorcommissarii J. Chr. Findorff sammt Nachricht von einem ihm errichteten Monumente. 1797 Hans-Cord Sarnighausen: Amtsjuristen von 1717 bis 1866 in Osterholz bei Bremen. In: GENEALOGIE. Deutsche Zeitschrift für
De Holbmer Winkel (hoochdüütsch Holtumer Winkel) is en enkelt Huus in de Gemeen Veern in’n Landkreis Veern, Neddersassen. Binnen de Gemeen Veern höört de Oort to dat Dörp Eeßel un de polietsche Oortschop Daulsen. De Holbmer Winkel liggt in de Masch von de Aller. De Naveröörd sünd Groten Eeßel in’n Noorden, Daulsen un Halsmöhlen in’n Oosten, Höltenwarder un Veern in’n Süüdoosten, Lüttjen Hutbargen in’n Süden, Ritzenbargen in’n Süüdwesten un Lüttjen Eeßel in’n Noordwesten. De Oort hett vör 1885 to de Huusvaagdie Veern in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört al von öllers bi de Gemeen Eeßel mit bi, de an’n 1. Juli 1972 mit de Gemeenreform in Neddersassen Deel von de Gemeen Veern worrn is. De Holbmer Winkel is evangeelsch-luthersch präägt un höört to dat Kaspel von’n Doom to Veern. För de Kathoolschen is de St.-Josef-Kark in Veern tostännig. De eenzige Straat von’n Winkel weg löppt na Lüttjen Eeßel un Groten Eeßel an de Kreisstraat 27, de in’n Noorden na Langwedel an de Landsstraat 158 geiht un in’n Süüdoosten bi Halsmöhlen an de Bundsstraat 215. De B 215 geiht
Gohbeek (hoochdüütsch Gohbeck) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Kükenmoor. De Oort liggt op de Achem-Veerner Geest direkt an’n Gohbeek. In’n Süüdwesten liggt dat Naturschuulrebeed Höhnermoor. De Naveröörd sünd Huxhaal, Kohlenföör un Neenkroog in’n Noorden, Bennbössel un Lüttjen Heinz in’n Noordoosten, Groten Heinz in’n Süüdoosten, Kükenmoor un Veernermoor in’n Süden, Neenföör un Ramels in’n Süüdwesten un Lüttjen Linneln in’n Noordwesten. De Oort kummt 1359 as Hoff tho der Ghobrygghe toeerst in de Oorkunnen vör. Eerst 1548 kummt de Oort in de Naamform Gohbeck vör. Kort vör dat Enn von’n Tweten Weltkrieg is de Oort an’n 17. April 1945 von de Briten innahmen worrn. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers
Gohbeek betekent Gohbeek, Beek in Neddersassen, de in de Aller münnt, Gohbeek, Oort in de Gemeen Kerklinneln in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Gohbeek is en 24,34 Kilometer langen Beek, de von rechts in de Aller münnt. De Born liggt in’t Moor twüschen Odeweg, Dreßel un Lürken. He flütt von dor na Süden un billt op dat eerste Stück de Grenz twüschen de Landkreise Veern un Rodenborg. Kort vör Schepinkel böögt de Beek na Süüdwesten af un lett den Oort jüst as Bennbössel op dat linke Över liggen. Op dat rechte Över sünd de Öörd Groten Zähln, Lüttjen Zähln un Brouk. Twüschen Brouk un Bennbössel geiht de Bahnlien Langwedel–Ülzen över’n Gohbeek. In Kohlenföör geiht de Landsstraat 171 mit en Brügg över’n Beek röver. Na Kohlenföör kaamt op dat linke Över de lütten Öörd Neenkroog, Gohbeek, Kükenmoor un Neenföör. Op dat rechte Över liggt dat Naturschuulrebeed Höhnermoor un de lütte Oort Ramels. Denn flütt de Gohbeek ünner de Autobahn 27 langs un dör Specken. Op dat rechte Över liggt nu Wetenmöhlen un op dat linke Över enkelte Hüüs, de to de Öörd Armsen un Lutten totellt. Op dat letzte Enn vör de Münn in’e Aller flütt de Beek dör dat Dörp Eitze. Dicht an de Aller geiht ok de Landsstraat 160 mit en Brügg över’ Gohbeek weg. Dat Water flütt denn över Aller
Dat Veerner Moor is en 91 Hektar groot Naturschuulrebeed in de Gemeen Kerklinneln in’n Landkreis Veern. Dat liggt twischen de Dörper Veernermoor in’n Westen un Groten Heinz in’n Noordoosten. Direkt an dat Veerner Moor liggt de lüttje Oort Goldborn. Dat Water ut dat Moor warrt över Gravens afföhrt. In’n Süüdoosten hen na de Lehrde, de üm un bi een Kilometer wied weg von dat Naturschuulrebeed langsflütt un in’n Noordwesten hen na’n Gohbeek. Dat Naturschuulrebeed driggt dat Kennteken NSG LÜ 176 un is an’n 16. Dezember 1989 ünner Schuul stellt worrn. Dat Veerner Moor weer fröher en Hoogmoor, is aver dröögleggt worrn, üm dor Törf to graven to’n Böten för de Lüüd in de Stadt Veern. In’n Westdeel von dat Moor is tosätzlich in dat 18. Johrhunnert dat Dörp Veernermoor anleggt worrn. Aver ok de Oostdeel, de nu dat Naturschuulrebeed billt, is stark verännert worrn. In de Midd liggt en See, rundrüm is dat Land deelwies Heid, deelwies is dat as Wischen bruukt worrn oder as Forst. Op grote Delen steiht Busch, aver dör Utkusseln un Weddervernätten schall dat Moor in dat Naturschuulrebeed sik wedder regeneren. Tostännige Naturschuulbehörde is de Landkreis Veern. Naturschuulrebeden in’n Landkreis Veern Allerschleifen twüschen Wohlendörp un Hülsen
De Loohoff (hoochdüütsch Lohof) is en Hoff in de Gemeen Dörbern in’n Landkreis Veern, Neddersassen. De Hoff liggt in en Bagen von de Werser op Maschland un is op dree Sieden von’n Stroom ümgeven. De Naveröörd sünd Rie’e in’n Noorden, Stäbargen un Geesfeld in’n Noordoosten, Städörp in’n Oosten, Dörbern in’n Süüdoosten, Barme in’n Süden, Wienbargen un Hilgermissen in’n Süüdoosten un Magelsen in’n Noordwesten. De Hoff kummt 1370 toeerst in de Oorkunnen vör un weer fröher en Riddergood. 1883 hett de Ünnernehmer Richard Hesse ut Veern dat Good köfft un dor 1912 dat hüdige Goodshuus boon laten. Von 1909 bet 1911 is de Werserbagen, op den de Loohoff liggt, dör en Slüsenkanaal afsneden worrn un dormit liggt de Hoff nu op en „Insel“ in’e Werser. In de Franzosentied von 1810 bet 1814 hett de Oort to de Mairie Wessen in’n Kanton Rethen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hassel in dat Amt Heien tohöört un is denn in dat Amt Wessen wesselt. Aver al 1859 is dat Amt Wessen oplööst worrn un Loohoff hett von
Drübber (hoochdüütsch Drübber) is en lütten Oort in de Gemeen Dörbern in’n Landkreis Veern, Neddersassen. Binnen de Gemeen Dörbern höört de Oort to de polietsche Oortschop Baame. De Oort liggt op de Geest dicht bi dat Över von de Werser. In’n Oosten liggt dat Drübber Holt. De Naveröörd sünd Baame in’n Noorden, Dörbern in’n Noordoosten, Dienshoop in’n Oosten, Heidhüsen in’n Süüdoosten, Jübber un Hassel in’n Süden un Hingste in’n Westen. De Oort geiht trügg op dat Good Drübber, dat ok Heisenhoff nöömt warrt, un dat von 1686 bet 1839 Seet von de Familie von Ramdohr weer. In de Johren 1930 bet 1945 is dat Good von de Munitschoonsfabrik von de Eibia GmbH bruukt worrn. Von 1957 bet 1996 weer dat Good Deel von de Neddersassen-Kasern. In de Franzosentied von 1810 bet 1814 hett de Oort to de Mairie Eestrup in’n Kanton Heien höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Vaagdie Dörbern in dat Amt Wessen tohöört. 1859 is dat Amt Wessen oplööst worrn un Drübber hett von 1859 bet 1885 to dat Amt Veern tohöört. Na
Grafel (hoochdüütsch Grafel) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Stemmen. De Oort liggt in dat siede Land direkt an dat Över von de Lehrde. De Naveröörd sünd Lehrn in’n Noordoosten, Noordkampen in’n Süüdoosten, Stemmen in’n Süüdwesten un Neernabargen in’n Noordwesten. Grafel geiht trügg op en olen eenstelligen Hoff, de siet dat 16. Johrhunnert de Familie Stork tohöört. Op’n Hoff sünd Schaap hollen worrn un ok Holt is in’n Busch ümto slahn worrn. In dat 19. Johrhunnert is en Watermöhl an de Lehrde anleggt worrn. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1849 to dat Strukturgericht Veern tohöört un denn von 1849 bet 1885 to dat Amt Veern. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett. De Oort hett von öllers to de Gemeen Stemmen tohöört, de an’n 1. Juli
Drommelbeek (hoochdüütsch Drommelbeck) weer en lütten Oort bi Hogenabargen in de Gemeen Kerklinneln in’n Landkreis Veern, Neddersassen. Vondaag is he kumplett mit Hogenabargen tohoopwussen. De Oort liggt op de Achem-Veerner Geest direkt an’n Rand na de Maschen von de Aller. Dat Water ut dat Rebeed flütt över den lütten Drommelbeek na de Aller hen af. De Öörd ümto weren fröher Armsen in’n Noordoosten, Neernabargen in’n Oosten, Hogenabargen in’n Süden, Ahnbargen in’n Süüdwesten un Bestern un Lutten in’n Noordwesten. Drommelbeek is 1770 as Anbo von Hogenabargen ut anleggt worrn. De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Gemeen Hogenabargen mit bi, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is. Drommelbeek is evangeelsch-luthersch präägt un höört to dat Kaspel von de Andreas-Kark in Veern. För de Kathoolschen is de St.-Josef-Kark in Veern tostännig. Dör Drommelbeek löppt de Landsstraat 160, de in’n Noordwesten över Lutten un Eitze na Veern an de Bundsstraat 215 ran geiht un in’n Süüdoosten över Süüdkampen na